Kauno ledo rūmai

Kauno ledo rūmai – daugiafunkcis žiemos sporto kompleksas, įsikūręs Kaune, Gričiupio mikrorajone,  šalia Girstučio kultūros ir sporto centro. Beveik 8,8 tūkst. m² bendro ploto arenoje viena iš dviejų aikščių skirta treniruotėms, o kita, 27x60 m dydžio – varžyboms. Vienoje aikštelėje numatyta 800 vietų žiūrovams, kitoje – apie 100 vietų.Sėkmingai baigtos naujųjų Kauno ledo rūmų statybos structum.lt Žiemos sporto komplekse gali vykti tiek nacionaliniai, tiek tarptautiniai dailiojo čiuožimo, akmenslydžio ir ledo ritulio turnyrai. 

Taip pat veikia kavinė.

 Istorija 

2018 m. uždarius Kauno „Akropolyje“ buvusią ledo areną, išryškėjo žiemos sportui tinkamos infrastruktūros trūkumas. Kaip laikinas problemos sprendimas buvo įrengta dengta ledo aikštelė lauke, prie sporto mokyklos „Baltų ainiai“. Tačiau to nepakako. Senojoje Ledo arenoje Aušros g. jau buvo pasiektas maksimalus čia norinčių tobulėti ir sportuoti kauniečių skaičius.

Pastatas iškilo Kovo 11-osios gatvėje, tarp „Girstučio“ baseino ir penkiaaukščių gyvenamųjų namų plytėjusioje apleistoje laukymėje. Iššūkiu statybų pradžioje tapo po žeme tekėjusio Gričiupio upelio vagos nukreipimas atokiau nuo būsimo pastato. Areną statė bendrovė „Autokausta“.Kaunas netrukus pradės naujos ledo arenos statybas: pasirašė sutartį su rangovu  kaunas.lt

Arena oficialiai atidaryta 2022 m. kovo 1 d.Kauno ledo rūmų atidarymas – kovo 1 dieną  kaunas.lt Ledo rūmų nuomininkas – Kauno „Žalgirio“ organizacija. Atidarymo renginyje vyko parodomosios ledo ritulio rungtynės tarp Kauno „Kaunas City“ ir Vilniaus „Hockey Punks“ komandų.

 Vakcinavimo centras 

Pastatyta moderni žiemos sporto arena 2021 m. pradžioje, tačiau pagal paskirtį laikinai nepradėta naudoti, oficialiai nebuvo atidaryta. COVID-19 pandemijos laikotarpiu ji atsivėrė kaip didžiausias vakcinavimo centras Kaune ir visoje šalyje. Paskaičiuota, kad centrui dirbant visu pajėgumu per dieną buvo galima aptarnauti iki 10 tūkst. kauniečių.Darbą pradeda didžiausias vakcinavimo centras Lietuvoje – Kauno ledo rūmai kaunopoliklinika.ltSkiepas vietoje pačiūžų – Kauno ledo arena virto vakcinavimo centru lrt.lt

 Architektūra 

Modernios architektūros sporto kompleksas atitinka A+ energetinio naudingumo klasės standartus, jame įrengtas draugiškas aplinkai geoterminis šildymas. Arenos viduje ir išorėje dominuoja medis ir betonas. Stogo konstrukcijos santvaros ir sijos – iš klijuoto medžio.Architektas – apie naujosios ledo arenos projektą Kaune sa.lt Dėl geresnės akustikos įrengtos specialios pakabinamos lubos iš veltinio.

Kompaktiškas rūmų sklypas, jo forma ir reljefo ypatumai lėmė objekto funkcinį erdvinį išskirtinumą. Didžioji pastato tūrio dalis suprojektuota žemiau esamo žemės paviršiaus lygio. Pastato išskirtinumą pabrėžia baltos betoninės fasado plokštės. Žiemos sporto centrą projektavęs architektas Gediminas Jurevičius teigia, kad toks eksterjero sprendimas vizualiai tarsi „suminkština“ kieto ir šalto betono įspūdį.

 Renginiai 
 Akmenslydis 
2022 m. Kauno ledo rūmuose vyko Lietuvos akmenslydžio čempionatas. Tais pačiais metais čia surengtas 2022 m. Europos C-diviziono akmenslydžio čempionatas.

 Šaltiniai 

 Nuorodos 

 Oficiai svetainė

Kategorija:Lietuvos sporto arenos
Kategorija:Kauno sporto statiniai